રાહુલ ગાંધીએ આજે સોમનાથ ખાતે સોમનાથ મહાદેવના મંદિરમાં દર્શન કરીને તેમના નવસર્જન યાત્રાની શરૂઆત કરી હતી. જો કે તે પછી ભાજપના સોશ્યલ મીડિયા પર એક ઇમેજ રજૂ કરવામાં આવી હતી. જેમાં રાહુલ ગાંધીએ સોમનાથ મંદિર ખાતે બિનહિંદુ તરીકે નોંધણી કરાવાની વાત કરવામાં આવી હતી. જે પછી રાહુલ ગાંધીના ધર્મ મામલે પણ ચર્ચાએ જોર પકડ્યું હતું. તે પછી કોંગ્રેસના રાજદીપ સુરજેવાલાએ એક પ્રેસવાર્તા યોજીના આ અંગે સ્પષ્ટતા આપી હતી. કોંગ્રેસે આ અંગે કહ્યું કે રાહુલ ગાંધીની બિનહિંદુના રજીસ્ટ્રરમાં નોંધણીવાળી વાત ભાજપ દ્વારા ઉપજાવેલી છે. રાહુલ ગાંધીએ ખાલી સોમનાથની વિજીટીંગ ડાયરીમાં સહી કરી છે અને લખ્યું છે કે આ સ્થળ પ્રેરણાદાઇ છે.